JUMAL KÕNELEB
Tere jälle ja tere tulemast vaatama saadet "Jumal kõneleb".
Mul on rõõm esitleda ennast.
Minu nimi on Jan Cedercreutz
ja veel suurem rõõm on esitleda oma abikaasat Joyd.
Aitäh, et oled jälle siin. - Vägev on siin olla.
Õnneks ka Issand on siin.
Oleme rääkinud sõdimisest.
Pole just meeldiv teema.
Palju toredam oleks, kui kõikjal valitseks rahu.
Soome riigis on praegu see ka õnneks nii.
Peame siiski mõistma, et maa peal elades oleme sõjas.
Kuna oleme sõjas, peame mõistma,
et oleme sõjas ning sõda on sõda.
Seetõttu peame me
nagu viimati rääkisime, panema selga sõjavarustuse.
Sõjas olles võime lugeda Piiblist ka Taaveti sõjasangaritest,
kellest saame julgustust, et olla usukangelased.
Me ei pea kössi vajuma maailma väljakutsete ees
vaid olema need, kes püsivad püsti ja võidavad.
Oleme rääkinud Kaalebist ja Joosuast,
aga täna räägime ühest uuest kangelasest.
Vägev on see,
et lisaks sõjas olemisele saame me ka vallutada maad.
Saame vallutada uut maad meie eludes.
Kogu aeg ja igal päeval on midagi uut õppida
ning midagi uut, mille poole läheme.
Võime kogu aeg õppida ja sellega vallutada tõotatud maad.
See on põnev.
Kirjas heebrealastele
on imeline julgustus meile, kui vajame uut jõudu.
Heebrealastele 2:35
"Ärge siis heitke ära oma julgust, mis saab suure palga!
Teile läheb vaja kannatlikkust,
et te Jumala tahtmist täites saaksite kätte tõotuse."
Me vajame püsivust.
Seda on kerge ära unustada,
kui tundub, et vajame hoopis Youtube'i videoid.
Armsate kasside vaatamise asemel vajame hoopis püsivust,
et teha Jumala tahet ning saada, mis on tõotatud.
Eks me mõista kõik, et selle kätte saamiseks,
mis meile on tõotatud, vajamegi kannatlikkust.
Vähemalt mina vajan.
"Sest veel ainult pisut, pisut,
siis tuleb see, kes peab tulema, ega viivita.
Aga minu õige jääb usust elama,
kui ta taganeb, siis ei ole minu hingel temast head meelt."
Joy, ära tagane!
Meie ei ole need, kes taganevad hukatuseks.
Ütlen endale: "Joy ei ole selline." - Räägid seda ka mulle.
Me ei ole need, kes taganevad oma hukatuseks.
Olin kord sügavalt masendunud ega tahtnud enam elada.
Tean, kuidas on olla masendunud.
Masendus on just see, et tõmbume tasapisi eemale.
Üha enam ja enam. - Alla andma.
Hakkan vastu võtma negatiivseid asju ning mu mõtteid täidab lootusetus.
Õppisin tookord masendusest, sest väljaronimine on pikk tee.
Õppisin, et see on ohtlik.
Masendusega ei tasu mängida.
Vajan julgustavaid sõnu ja pean vältima lootusetust.
Peame panustama sellesse, et ma ei taganeks hukatuseks
ning olema need, kes usuvad ja päästavad oma hinge.
See on ka üks põhjustest,
miks korrutame neid julgustuse sõnu siin igal nädalal.
See aitab nii meid ennast kui ka sind tõusma.
Vajame abi ja julgustust
ning et keegi tõstaks meid, kui oleme vajumas.
Jumal on alati see, kes tõstab.
Jumala Sõna julgustab ning tõstab meid alati üles. - Just.
Loen kirjast heebrealastele 12:1-3: "Seepärast ka meie, kelle ümber
on nii suur pilv tunnistajaid, pangem maha kõik koormav."
Heidame enesest kõik mured ja koormad.
Issand ütleb ju, et heidaksime kõik oma mured Tema peale.
"ja patt, mis hõlpsasti takerdab meid,
ja jookskem püsivusega meile määratud võidujooksu!
Vaadakem üles Jeesusele, usu alustajale ja täidesaatjale,"
Tõstame jälle pilgu Jeesusele.
"kes häbist hoolimata kannatas risti temale seatud rõõmu asemel
ja on nüüd istunud Jumala trooni paremale käele.
Võtke siis eeskujuks teda,
kes on kannatanud niisugust patuste vaenu enese vastu,
et te ei väsiks ega teie hing ei nõrkeks."
Kui mõtleme Tema kannatustele,
mõistame, et me ei ole küll nii palju kannatanud.
"Teie ei ole veel vereni vastu pannud patu vastu võideldes!"
See vastab tõele, et me pole vereni vastu pannud patuga võideldes.
Loen veel 12. salmist:
"Seepärast tehke jälle tugevaks lõtvunud käed ja jõuetud põlved
ja õgvendage teerajad oma jalgadele,
et lonkur ei väänaks jalga, vaid pigem saaks terveks."
Tehke tugevaks lõtvunud käed ja jõuetud põlved!
Selle juures meenub, et vajame üksteist selleks,
et tõstaksime neid, kes on usus nõrgemad.
Meie asi pole hukka mõista vaid aidata ja julgustada.
Vajame tõesti teineteist.
Mina näiteks vajan Joyd ja vahel vajab Joy ka mind.
Me vajame teineteist.
Ma ei teagi, kui mitu korda sa oled mind üles tõstnud
ja mitmel korral olen mina sind üles tõstnud, eks?
Seda on hea meeles pidada.
Täna tahame esile tuua
ühe piiblikangelase, kes oli tõsises võitluses.
Oleme rääkinud mitmes saateosas tõotatud maast.
Üks võidukas võitleja
ei loobunud talle kuuluvast maast ning saavutas ka võidu.
See oli Doodo poeg.
2. Saamueli raamat 23:9 alates räägib Taaveti sõjakangelastest.
"Ja tema järel Eleasar, Doodo poeg, ahohlane,
üks kolmest kangelasest Taaveti juures,
kui nad teotasid vilisteid, kes sinna olid kogunenud sõdima.
Kui Iisraeli mehed taandusid, jäi tema paigale ja lõi vilisteid,
kuni ta käsi väsis ja kangestus mõõga külge.
Ja Issand andis sel päeval suure võidu
ning rahvas pöördus tema järel tagasi veel ainult riisuma."
See on väga kõnekas.
Siin on üks Taaveti kangelane, üks Piibli kangelastest.
Loeksin Ajaraamatust veel selle sama loo kohta.
Esimeses Ajaraamatus 11:12 on juttu sellest samast asjast.
"Ja tema järel Eleasar,
Doodo poeg, ahohlane; üks neist kolmest kangelasest.
Tema oli koos Taavetiga Pas-Dammimis,
kui vilistid olid sinna kogunenud sõdima.
Seal oli põllujagu, täis otra.
Rahvas põgenes vilistite eest,
aga nemad asusid keset põllujagu, päästsid selle ja lõid vilistid maha.
Nõnda andis Issand suure võidu."
See on nii vägev lugu.
Vilistid häirivad. - Vaenlased.
Taaveti mehed on kogunenud sõdima vilistide vastu.
Iisraeli rahvas ei jaksa enam.
Vilistide armee on ülekaalus ja iisraellased tõmbuvad tagasi.
Sõdurid põgenevad. - Iisraeli sõdurid taganevad.
See võib olla ka meie olukord.
Võibolla meie sõbrad taganevad.
Mida me teeme olukorras, kui meie sõbrad tõmbuvad tagasi?
Mida ma teen? Siin ma olen ja kõik taganevad vaenlase ees.
Mida ma teen?
Esimene asi, mida mina teen, on Issanda juurde jooksmine.
Kiiresti-kiiresti põlvedele ja küsin palves Issandalt:
"Milline on Sinu tahe ja mida tahad, et teeksin?
Kas soovid, et ka mina ja me kõik taganeksime?
Mida Sa tahad, et ma teen?"
Palvetame, kuni saame jõu ja kinnituse, et ei pea taganema.
"Ära tagane Joy. Ole vapper ja ole julge!"
Sel juhul ma otsustan, et mina ei tagane.
Nii otsustasid ka Taaveti kangelased mitte taganeda.
Me ei tagane!
Siin on kirjas, et seal oli odrapõld.
See räägib minule tõotusest.
Kujutan ette, et see põllulapp kuulus iisraellastele.
Ei tea, kas see kuulus Eleasarile, mis oli muidugi võimalik.
Kui kõik teised taganesid,
siis tema ei loobunud põllulapist ning ütles, et see maa kuulub mulle!
Liigutav, et ka kuningas Taavet jäi koos temaga sinna võitlema.
See räägib meile sellest, et kui otsustame seista vastu
kui ka kõik otsustavad põgeneda ega usu sellesse tõotusesse,
aga mina näen, et see tõotus kuulub mulle
ja mina ei kavatse alla anda ning see kuulub mulle,
siis kuningate Kuningas, Jeesus on koos meiega.
Kui üldse keegi, siis Tema seisab oma sõna taga.
Kristus on Jumala Sõna
ning kui Ta on midagi lubanud, siis Ta ka peab oma sõna.
See kõnetab mind.
Sel nädalal helistas üks saate vaataja ja rääkis,
et ta tütar põdes kaua aega vähktõbe ning oli ära surnud.
Pere oli väga kurb
ja nad küsisid, kas Jumalat saab üldse usaldada.
Rääkisin, et olen samuti kogenud sarnaseid asju.
Mu parima sõbra abikaasa suri vähki.
See ei tähenda veel, et anname alla.
See ei tähenda, et Jumal ei tahagi tervendada
või et Tema Sõna polegi usaldusväärne.
See räägib vaid sellest, et me oleme sõjas.
Olen teisalt näinud kord korra järel tervenemisi.
Tervenetakse astmast,
masendusest, kõhutõbedest ning millest iganes.
See tõesti pole nii,
et peaksin alla andma, kui tundub, et vaenlasi on korraga liiga palju.
See räägib lihtsalt sellest, et oleme sõjas.
Eleasar on meile eeskuju sellest, et see maatükk kuulub mulle
ja kui seisame sellel, et see Jumala tõotus kuulub mulle,
siis kuningate Kuningas on meiega koos.
Me ei võitle siis üksinda, vaid Tema on meie kõrval.
Tema jäi paigale.
Ka Joy jääb paigale.
"ja lõi vilisteid, kuni ta käsi väsis ja kangestus mõõga külge."
Mis mõõgast on jutt?
See on Jumala Sõna, mis on kui Vaimu mõõk.
Hoiame Sõnast kinni
ja võitleme Jumala Sõna abil, kuni see saab üheks minu käega,
saab üheks minu eluga ja mina olen üks Jumala Sõnaga.
Ma kui kangestun Jumala Sõna mõõga külge.
Mina ja Jumala Sõna võime olla üks.
"Ja Issand andis sel päeval suure võidu."
Oleks muidugi imeline,
kui Jumal võitleks meie eest kõik meie võitlused.
Kas poleks tore?
Samuti, kui meie võiksime võidelda kõikide inimeste eest.
See oleks väga vinge.
Muidugi võitleme kõigiga koos, kes paluvad meilt eestpalvet.
Nii palju kui jõuame ja jaksame.
Meil kõigil on siiski omad võitlused.
Tahame sellega julgustada.
Eleasari lugu räägib meile,
et peame tõusma ja uskuma, et see tõotus kuulub mulle.
Jumal toetab ja aitab meid aga peame ikka ka ise võitlema.
Mis toimub, kui võidame?
Mis juhtus selles loos?
Kogu rahvas oli põgenenud.
Iisraeli armee oli taganenud
ja vaid üks mees jäi Taavetiga koos võitlema ning said suure võidu.
See oli täielik ime.
Paar meest ei saa ju võita
tervet vaenlase sõjaväge, kui Jumal ei oleks nendega koos.
See oli mõistagi ime.
Nad uskusid, et Jumal on nendega ja said suure võidu.
Seejärel öeldakse, et iisraellased tulid tagasi, et röövida sõjasaaki.
Kui me ei anna alla ja võidame, siis on see õnnistuseks kõikidele.
See on õnnistuseks kogu Kristuse ihule sellega,
et need asjad on ikkagi võimalikud.
Ikkagi Jumal tervendab.
Tema Sõna on ikkagi tõsi ja Ta aitab inimsuhetes,
ikkagi Ta aitab majandusraskustes ning päästab sugulasi.
Kõik need tunnistused
julgustavad meid võitlema edasi ja mitte andma alla.
Võitlema Issandaga lõpuni.
Issand on meiega lõpuni välja.
Ta on tõotanud olla.
Kui Taaveti kangelased võitlevad maalapi pärast odrapõllul
või läätsepõllul nagu kirjutatakse 2. Saamueli raamatus,
siis me võitleme sageli oma elude pärast.
See on võrdpilt, et võitlus käib elu ja surma peale.
Need võitlused on meie elude võitlused.
See räägib ka sellest, et nad võitlesid kuninga heaks.
Nad võitlesid kuninga võitlusi, kuninga jaoks ja koos kuningaga.
Nad võitlesid kuninga jõus.
Kuningas ise on koos meiega.
Meil on Kuninga jõud, sest võitleme Temaga ja Talle.
See on Tema vägi ning Tema võitlus.
Selline tugev võitev usk,
vastupidavus ja kannatlikkus on meile väga vajalik.
Me vajame võitvat usku.
Vajame vahel Sõna lihaks saamist,
et me suudaksime püsti püsida ja jaksaksime käia võidukäigus.
Võime näha iseennast selliste võitlejatena.
Võime mõtelda, et oleme need Taaveti sõjakangelased.
Mina olen see, kes jääb seisma.
Vahel võib võitlus olla nii karm, et peame suruma kannad maha
ning ütlema julgelt, et mina ei liigu paigast.
See on minu maa, minu tõotus,
minu tõotatud maa ja seisan siin ega liigu paigast.
Siin pole vaja muud vägivalda, kui keelduda paigalt liikumast.
Mind ei kõiguta, mida näen,
mind ei kõiguta, mida kuulen, mind ei kõiguta, mida tunnen
vaid mulle läheb korda ainult Jumala Sõna.
See tõotus kuulub mulle,
see põllulapp on minu oma ning see on minu tõotatud maa.
See on minu maa ja jään siia.
See kirjakoht räägib, mida sa juba mainisid,
et ta võitles seni, kuni sai mõõgaga üheks.
Ta käsi kangestus mõõga külge.
See räägib sellest,
et Jumala Sõna on allikas, mis sünnitab meis usku.
Piiblis öeldakse,
et usk tuleb kuulmisest ja kuulmine Kristuse Sõna kaudu
Mida vajame keset võitlust, et püsida ja jääda seisma?
Me vajame Sõna, sest sellest tulebki usk.
Sellest ei piisa, et see tuleb ühel korral.
Ei piisa, et see tuleb kaks korda.
Kui oleme keset võitlust, siis siit usk tulebki.
Me ei tule ilma selleta toime.
Peame seda lugema seni,
kuni usk tõuseb ja tean, et ma saan hakkama,
Jumal on minuga ning Jumala Sõna on tõde.
Ma pean pidama sellest Sõnast kinni.
See ongi kõige allikas ja kaitse.
Tean seda, et võitlemiste ajal käivad tunded üles ja alla
ning on kerge minna kaasa nii olukordade kui muutlike tunnetega.
Me ei tohi unustada, et kaitse, kindluse, rahu ja usu,
mis viib üleloomulikult võiduni, saame me Jumala Sõnast.
Seetõttu kuulame kogu aeg, peaaegu iga päev,
selliseid jutlustajaid, kelle usk on meie omast tugevam.
Usk sünnitab usku.
Mõnedel on suurem usk
majandusliku õnnistuse, läbimurrete või tervenemise osas.
Kuulan neid teadlikult ja meelega,
sest kui nende usk on minu omast veel tugevam, nakatab see mindki.
Loen ka Sõna ja minu usk kerkib.
Selline ongi võitlemine.
Kust me siis saame jõudu?
Kust tuleb jõud keset väljakutseid?
Kust tuleb jõud, kui masendus püüab mind maha materdada?
Kust tuleb jõud, kui minu elu on tõeliselt ohus?
Kust see jõud tuleb?
See jõud tuleb Piiblist.
Pole vaja muud, kui avada Piibel ning hakata vaatama neid sõnu.
Hakkad neid lugema ja lased neil lohutada,
parandada, teha tööd, julgustada ning tuua uut võitvat väge.
Vaatan neid mitu korda päevas ja toidan end nende sõnadega.
Joonin alla või kirjutan paberile just neid asju, mida ma vajan.
Kui vajan tervenemist, siis kirjutan kirjakohti välja.
Vaatan ja loen neid kirjakohti, püsin nende juures ja naudin neid.
Lasen neil end lohutada, tuua kaitset ja jõudu.
Seejärel tuleb minu ellu rahu.
Hingamine usus.
Issand, Sina oled minuga.
Ma ei ole üksinda vaid saan hakkama.
See on minu põllulapp.
Võin võtta lamamistooli ja istuda.
Vahet pole, mida ütlevad minu ümber olevad vilistid ja hiiglased.
See on minu põld.
Istun siin ja pistan läätsesid põske
ning ei liigu paigalt ega kavatsegi seda teha.
Olen nagu paigale liimitud.
Vahel "veab" ka minu eriliselt ja viliste tundub olevat kõikjal,
siis lähen oma palvekambrisse, olen Issanda ees, loen Sõna ja palun,
et Ta räägiks mulle, kuni ma saan rahu.
Kuni on siinkohal hea sõna.
Hetkeni, mil Sõna kõnetab mind ning tean, et Issand kõneleb.
Ma lihtsalt tean, et ma tean. - Ahistuspilved hajuvad.
Pean seda tegema selle hetkeni.
Palvetame.
Tänu Taevaisa, et oled meie kõikide sõjakangelane.
Sina, kes võitsid kõik: surmavalla, kõik vaenlase väed
ja alistasid need enesele ning häbistasid neid kõiki.
Jeesus, Sina oled me sõjasangar ning meie vägede ülemjuhataja.
Issand, tänan, et julgustad meid kõiki
tõusma ja haarama kinni Su Sõnast ning hoidma kinni meie maalapist.
Tänu, Issand, et tõstad igaüht,
kes on praegu alla andmas ning tahab loobuda ja taganeda.
Tänu, et julgustad ja ütled: "Ära anna alla, sest olen sinuga!
Ära kohku ega karda.
Püsi Minus ja usalda Mind ning püsi minu Sõnas!"
Tänu, Issand, et julgustad Püha Vaimu kaudu kõiki,
tõstad august välja ja paned jälle püsti seisma.
Tänu, et kinnitad Sõna läbi, julgustad ja tõstad üles.
Tänu, et kui hoiame Sinust kinni, siis me võidame.
Kui hoiame Sinu Sõnast kinni, siis see saab ka tõeks.
Issand, tänan, et võime Janiga panna käed iga haige peale.
Jeesuse nimel, tänu Issand, et seal kus kaks või kolm
on sinu nimel koos, seal oled Sina nende keskel.
Aitäh, Sulle, Issand.
Palun, et puudutaksid iga haigust ja iga haiget praegusel hetkel.
Tänu Püha Vaim, Sinu puudutuse eest Jeesuse nimel.
Tänu, Issand.
Aitäh, et võime sõidelda kõiki tõbesid praegusel hetkel, Jeesuse nimel!
Kaduge Jeesuse nimel!
Tänu Issand, et Su imettegev tervendav vägi
võib voolata praegu igasse ihusse Jeesuse nimel.
Ülestõusmisvägi võtab võimu üle Jeesuse nimel.
Issand, jääd õnnistama, Jeesuse nimel, aamen.
Aitäh kõigile vaatajaile
julgustava tagasiside ja eestpalvete saatmise eest.
Oleme rääkinud sõjast ning meie koduleheküljel
www.kristillinenkoulu.org on sõjavarustuse-teemaline palve.
Kui sa pole seda varem palvetanud või mõistnud, et vajad sõjavarustust,
siis mine sinna seda vaatama ja saad sealt palve eeskuju võtta.
Võid ka oma sõnadega palvetada,
aga julgustan sind sellegipoolest panema iga päev kogu
Jumala sõjavarustus selga, et saaksime paremini hakkama.
Kui soovid jagada evangeeliumi ja toetada TV7 tööd,
võid lihtsalt helistada annetustelefonile 900177.
Kõne hind on Eestis 7 eurot.
Võid kasutada ka kontonumbreid, mida näed peatselt ekraanil.
Ole õnnistatud ja tea,
et oled tõesti võitja poolel, sest Kristus on juba võitnud.
Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin